KOMMISSIONENS FORORDNING (EF) Nr. 1948/95 af 7. august 1995 om særlige gennemførelsesbestemmelser til forordning (EF) nr. 974/95 for olivenolie

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (2), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94,

under henvisning til Rådets forordning (EØF) nr. 1650/86 af 26. maj 1986 om eksportrestitutioner og- afgifter for olivenolie (3), og

ud fra følgende betragtninger:

I Kommissionens forordning (EF) nr. 974/95 af 28. april 1995 om overgangsforanstaltninger ved iværksættelsen af Uruguay-rundens landbrugsaftale (4) er der fastsat bestemmelser, som skal sikre en harmonisk overgang mellem ordningen før landbrugsaftalens ikrafttrædelse og ordningen efter dette tidspunkt, herunder bestemmelser om udstedelse af eksportlicenser for de mængder, som svarer til de mængder, der normalt afsættes i den pågældende periode;

for at sikre, at de pågældende mængder olivenolie overholdes, bør der kun udstedes overgangslicenser for mængder, som der tildelt i forbindelse med den løbende licitation, der blev åbnet ved Kommissions forordning (EF) nr. 2517/94 (5);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

De licenser for olivenolie (i det følgende benævnt overgangslicenser), der er omhandlet i artikel 1, stk. 1, i forordning (EF) nr. 974/95, udstedes kun for de mængder produkter, som er tildelt i henhold til den løbende licitation, der blev åbnet ved forordning (EF) nr. 2517/94.

Artikel 2

1. De bydende, der deltager i en licitation fra den 1. september 1995, angiver i buddet, om det vedrører en ansøgning om overgangslicens.

2. I den meddelelse af bud, der er omhandlet i artikel 5, stk. 5, i forordning (EF) nr. 2517/94, anføres særskilt de bud, der vedrører ansøgninger om overgangslicenser.

Artikel 3

Hvis det forhold, at der efter licitation gives tilslag til bydende, hvis bud vedrører ansøgninger om overgangslicenser og er lig med eller lavere end det maksimale eksportrestitutionsbeløb, der er fastsat i henhold til artikel 6, stk. 1, i forordning (EF) nr. 2517/94, medfører, af den mængde, der er omhandlet i artikel 1, stk. 1, i forordning (EF) nr. 974/95, overskrides, fastsættes der en maksimumsmængde for de pågældende bud i henhold til artikel 6, stk. 2, i forordning (EF) nr. 2517/94, og der gives tilslag i henhold til forordningens artikel 7.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

De anvendes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. 172 af 30. 9. 1966, s. 3026/66.

(3) EFT nr. L 145 af 30. 5. 1986, s. 8.

(4) EFT nr. L 97 af 29. 4. 1995, s. 66.

(5) EFT nr. L 268 af 19. 10. 1994, s. 3.